australian shepherd
Store norske leksikon,Teknologi og industri,Landbruk,Husdyr,Hund,Hunderaser
Australian shepherd er en amerikansk hunderase (navnet til tross). Den stammer opprinnelig fra europeiske gjeterhunder brukt i Australia. Deres etterkommere fulgte australske gjetere ved eksport av sau til USA, og rasen ble videreutviklet først og fremst i California. I dag er den meget populær også som selskapshund.
Beskrivelse Mankehøyde for tisper er 46–53 cm, og hannhunder 51–58 cm. Lett rektangulær kroppsbygning, mellomstor. Solid hode, snute og skalle like lange, markert stopp. Middels store hengende ører eller som rosenører. Godt vinklet og muskuløse ben. Halen medført kort eller lang. Middels grov og lang pels med tett underull. Farger: blue merle, sort, red merle, rød, alle med eller uten hvite tegninger og/eller tanfargede prikker. Les mer i Store norske leksikon Hund Hunderase Liste over hunderaser Hundens historie